
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 105 

30 Μαΐου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

116. Οργανισμός διοικητικών υπηρεσιών Τεχνολογικού 
Εκπαιδευτικού Ιδρύματος Ηπείρου . 1 

Διορθώσεις σφαλμάτων 

Διόρθωση σφάλματος στο Π.Δ. 32/1997 αρμοδιότητας 
Υπουργείου Εμπορικής Ναυτιλίας. 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 116 
Οργανισμός διοικητικών υπηρεσιών Τεχνολογικού Εκπαι¬ 
δευτικού Ιδρύματος Ηπείρου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 5 του άρθρου 6 του Ν. 2026/1992 «Ρύθμιση 
θεμάτων οργάνωσης και προσωπικού της δημόσιας διοί¬ 
κησης και άλλες διατάξεις» (ΦΕΚ 43 Α'), όπως τροποποιή¬ 
θηκε με την παρ. 1 του άρθρου 30 του Ν. 2190/1994 
(ΦΕΚ 28Α) σε συνδυασμό με τις διατάξεις του άρθρου 2 
του Ν. 51/1975 (ΦΕΚ 125 Α'), όπως ισχύει. 

β) Της παρ. 1 του άρθρου 30, της παρ. 1 του άρθρου 35 
και της παρ. 15 του άρθρου 36 του Ν. 2190/1994 «Σύ¬ 
σταση ανεξάρτητης αρχής για την επιλογή προσωπικού κοι 
ρύθμιση θεμάτων διοίκησης» (ΦΕΚ 28Α'). 

γ) του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (ΦΕΚ 137 Α'), όπως αυτό προστέ¬ 
θηκε με το άρθρο 27 του Ν. 2081/1992 (ΦΕΚ 154 Α). 

2. Το γεγονός ότι από τις διατάξεις του παρόντος δια¬ 
τάγματος προκαλείται ετησίως δαπάνη ύψους 
110.511.600 δρχ. σε βάρος του κρατικού προϋπολογι¬ 
σμού, η οποία θα αντιμετωπισθεί από τον προϋπολογισμό 
εξόδων του Υπουργείου Εθνικής Παιδείας και θρησκευ¬ 
μάτων (Φορέας 19-240 ΚΑΕ 5173). 

3. Την αριθμ. ΔΙΔΚ/Φ.44.1/21566/10.10.1996 κοινή 
απόφαση του Πρωθυπουργού και του Υπουργού Εσωτερι¬ 


κών, Δημόσιας Διοίκησης και Αποκέντρωσης για την ανά¬ 
θεση αρμοδιοτήτων στους Υφυπουργούς Εσωτερικών, 
Δημ. Διοίκησης και Αποκέντρωσης (ΦΕΚ 932/Β). 

4. Την αριθμ. 1107147/1239/0006Α74.10.1996 κοινή 
απόφαση του Πρωθυπουργού και του Υπουργού Οικονο- 
μ ι κών για τη ν ανάθεση αρμοδιοτήτ ων Υπουρ γο ύ Οικονο μι- 
κών, στους Υφυπουργούς Οικονομικών (ΦΕΚ 922 Β'). 

5. Την αριθμ. 47/1997 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και θρησκευμάτων και των Υφυπουργών Εσωτερι¬ 
κών, Δημόσιας Διοίκησης και Αποκέντρωσης και Οικονο¬ 
μικών, αποφασίζουμε: 

ΜΕΡΟΣ ΠΡΩΤΟ 
ΔΙΑΡΘΡΩΣΗ ΑΡΜΟΔΙΟΤΗΤΕΣ 
ΚΕΦΑΛΑΙΟΑ Α’ 

ΒΑΣΙΚΗ ΔΙΑΡΘΡΩΣΗ 
Άρθρο 1 

Γ ενικές Διατάξεις 

1. Η Διοικητική και Γραμματειακή στήριξη των μονάδων 
του Τεχνολογικού Εκπαιδευτικού Ιδρύματος (Τ.Ε.Ι.) Ηπεί¬ 
ρου στο εν γένει εκπαιδευτικό και ερευνητικό του έργο, 
γίνεται από τις διοικητικές του Υπηρεσίες. 

2. Οι διοικητικές υπηρεσίες διαρθρώνονται στις υπηρε¬ 
σιακές μονάδες που αναφέρονται στο άρθρο 2 του παρό¬ 
ντος διατάγματος. 

Άρθρο 2 
Διάρθρωση 

Οι διοικητικές υπηρεσίες του Τ.Ε.Ι. Ηπείρου διαρθρώ¬ 
νονται σε οργανικές μονάδες ως εξής: 

Α) Διευθύνσεις 

1. Διεύθυνση Διοικητικού-Οικονομικού 

2. Διεύθυνση Συντονισμού Σπουδών και Σπουδαστικής 
Μέριμνας 

3. Διεύθυνση Αγροκτήματος 

Β) Αυτοτελή Τμήματα 

1. Τμήμα Πληροφορικής 

2. Τμήμα Τεχνικών Υπηρεσιών 

3. Τμήμα Δημοσίων και Διεθνών Σχέσεων 






τλ\\< πυί.ηί'.ηίιΐ κρ.ιυένων. 


4. Τμήμα Εκδόσεων και Βιβλιοθήκης 

5. Γραμματεία Προέδρου - Αντιπροέδρου 

6. Γραμματείες Σχολών (μία για κόθε Σχολή) 

7. Γραμματείες Τμημάτων (μία για κάθε Τμήμα) 

Γ) Αυτοτελή Γραφεία 

Γραφείο Ερευνητικών και Εκπαιδευτικών Προγραμμά¬ 
των 

Δ) Παραρτήματα 

ΚΕΦΑΛΑΙΟ Β' 

ΔΙΑΡΘΡΩΣΗ - ΑΡΜΟΔΙΟΤΗΤΕΣ Δ/ΝΣΕΩΝ - 
ΤΜΗΜΑΤΩΝ - ΓΡΑΜΜΑΤΕΙΩΝ ΚΑΙ 
ΛΟΙΠΩΝ ΥΠΗΡΕΣΙΩΝ 

Άρθρο 4 

Δ/νση Διοικητικού - Οικονομικού 
Η Διεύθυνση Διοικητικού - Οικονομικού συγκροτείται 
από τα ακόλουθα τμήματα: 
α) Τμήμα Προσωπικού 

β) Τμήμα Διοικητικής Μέριμνας και Πρωτοκόλλου 
γ) Τμήμα Προϋπολογισμού και Δαπανών 
δ) Τμήμα Μισθοδοσίας και Αποζημιώσεων 
ε) Τμήμα Προμηθειών και Περιουσίας 
στ) Αυτοτελές γραφείο Πολιτικής Σχεδίασης Εκτάκτου 
Ανάγκης (Π.Σ.Ε.Α.) 

Οι αρμοδιότητες της Δ/νσης κατανέμονται στα τμήματα 
ως εξής: 

α) Τμήμα Προσωπικού 

Όλα τα θέματα που έχουν σχέση με την εν γένει υπηρε¬ 
σιακή κατάσταση του κάθε φύσης και σχέσης εργασίας 
προσωπικού του ΤΕΙ, όπως διορισμοί, προσλήψεις, μονι¬ 
μοποιήσεις, εξελίξεις, αποσπάσεις, μετακινήσεις, κάθε 
φύσης άδειες, έκδοση μισθολογικών πράξεων, πειθαρ¬ 
χικά, τη γενικότερη απασχόληση, τήρηση προσωπικού μη¬ 
τρώου, πειθαρχικά, απολύσεις και αποδοχές παραιτήσεων 
από την υπηρεσία και μέριμνα για τη συνταξιοδότηση και 
κάθε άλλο σχετικό θέμα. Όλα τα θέματα που έχουν σχέση 
με τις διαδικασίες εκλογής και ανάδειξης των ατομικών 
και συλλογικών οργάνων του Τ.Ε.Ι. 

Η συγκρότηση των πόσης φύσεως επιτροπών και ομά¬ 
δων εργασίας. 

β) Τμήμα Διοικητικής Μέριμνας και Πρωτοκόλλου 
Όλα τα θέματα που έχουν σχέση: 

1) Με τις εργασίες πρωτοκόλλου, την τήρηση του γενι¬ 
κού αρχείου του ΤΕΙ, την εν γένει παραγωγή και αναπαρα¬ 
γωγή εγγράφων και εντύπου υλικού με οποιοδήποτε τε¬ 
χνικό μέσο, τη διεκπεραίωση και αποστολή της αλληλο¬ 
γραφίας του Τ.Ε.Ι., τη βεβαίωση ακρίβειας αντιγράφων και 
φωτοαντιγράφων και κάθε άλλο σχετικό θέμα. 

2) Με τη διαχείριση του αναλώσιμου υλικού για τη λει¬ 
τουργία υπηρεσιών Διοικητικής μέριμνας, την καθαριό¬ 
τητα και τη φύλαξη όλων των χώρων του ιδρύματος, τη λει¬ 
τουργία του τηλεφωνικού κέντρου των τηλετύπων και λοι¬ 
πών μέσων επικοινωνίας και κάθε άλλο σχετικό θέμα. 

3) Κοινοποίηση προς όλες τις υπηρεσίες του ιδρύματος 
όλων των νομοθετικών και λοιπών κανονιστικών κειμένων, 
εγκυκλίων και διοικητικών πράξεων, της νομολογίας των 
δικαστηρίων, του Νομικού Συμβουλίου του Κράτους 


γ) Τμήμα Προϋπολογισμού και Δαπανών 

1) Η σύνταξη και αναμόρφωση του προϋπολογισμού, η 
σύνταξη του απολογισμού και ισολογισμού και η υποβολή 
τους στα αρμόδια όργανα προς έγκριση. 

2) Η παρακολούθηση των εσόδων (εννοούνται επιχορη¬ 

γήσεις από τακτικό προϋπολογισμό και δημόσιες επενδύ¬ 
σεις, επιχορηγήσεις από λοιπούς φορείς του εσωτερικού 
και του εξωτερικού, επιστροφές χρημάτων κ.λπ. έσοδα 
υπέρ τρίτων) του Τ.Ε.Ι. και την έκδοση των γραμματίων εί¬ 
σπραξης. Λ . 

3) Η σύνταξη οικονομικών εκθέσεων και βεβαιώσεων. 

4) Οι πράξεις προβλέψεων στον προϋπολογισμό (δη¬ 
λαδή πράξεις ανάληψης υποχρεώσεων σε βάρος των πι¬ 
στώσεων του προϋπολογισμού του Τ.Ε.Ι.). 

5) Η τήρηση αρχείου όλων των θεμάτων αρμοδιότητας 

του τμήματος. 

6) Η αναγνώριση, εκκαθάριση και ενταλματοποίηση δα¬ 
πανών που αφορούν τις πόσης φύσεως προμήθειες, αγο¬ 
ρές, μισθώσεις και λοιπές δαπάνες που βαρύνουν τον 
προϋπολογισμό του Τ.Ε.Ι. 

7) Η αποστολή όλων των χρηματικών ενταλμάτων πλη¬ 
ρωμής και προπληρωμής του ιδρύματος στην αρμόδια 
υπηρεσία του Ελεγκτικού Συνεδρίου προς θεώρηση. 

8) Η πληρωμή των υποχρεώσεων του ιδρύματος (οδοι¬ 
πορικά, προμηθευτές) πλην των δαπανών μισθοδοσίας και 
αποζημιώσεων που υπάγονται στο τμήμα Μισθοδοσίας και 
Αποζημιώσεων. 

9) Η έκδοση χρηματικών ενταλμάτων πληρωμής για 
αποδόσεις στο Δημόσιο και στα Ταμεία των φόρων και των 
κρατήσεων. 

10) Τον έλεγχο των λογαριασμών του ιδρύματος. 

11) Η τήρηση των απαιτούμενων βιβλίων, σύμφωνα με 
τις διατάξεις του Δημόσιου Λογιστικού. 

12) Η τήρηση του αρχείου των πρωτότυπων θεωρημέ¬ 
νων Χ.Ε. πληρωμής και προπληρωμής και των παραστατι¬ 
κών αυτών. 

δ) Τμήμα Μισθοδοσίας και Αποζημιώσεων 

1) Η αναγνώριση και εκκαθάριση δαπανών μισθοδοσίας, 
αποδοχών και κάθε είδους αποζημιώσεων και αμοιβών του 
κάθε φύσης και σχέση εργασίας προσωπικού. 

2) Η αναγνώριση και εκκαθάριση δαπανών για μετακινή¬ 
σεις εκτός έδρας. 

3) Η αναγνώριση και εκκαθάριση δαπανών αποζημιώ¬ 
σεων μελών συμβουλίων, επιτροπών και ομάδων εργα¬ 
σίας. 

4) Η τήρηση των αναγκαίων βιβλίων, φορολογικών μη¬ 
τρώων και στοιχείων. 

ε) Τμήμα Προμηθειών και Διαχείρισης Περιουσίας 

1) Η υλοποίηση του προγράμματος προμηθειών σύμ¬ 
φωνα με τις ισχύουσες διατάξεις. 

2) Η αναγνώριση των δαπανών και στην έκδοση των σχε¬ 
τικών εγκριτικών αποφάσεων αφού προηγηθει σχετική 
•ανάληψη υποχρέωσης. 

3) Η μίσθωση κινητών και ακινήτων. 

4) Η διαχείριση κάθε είδους αναλώσιμου υλικού. 

5) Η αξιοποίηση και διαχείριση της κινητής και ακίνητης 
περιουσίας του ΤΕΙ. 

6) Η απογραφή των περιουσιακών στοιχείων και η σύ¬ 
νταξη κτηματολογίου και 

7) Η τήρηση των αναγκαίων βιβλίων και στοιχείων. 

στ) Αυτοτελές γραφείο Πολιτικής Σχεδίασης Εκτάκτου 

Ανάγκης (Π.Σ.Ε.Α.) 

Το γραφείο ΠΣΕΑ διέπεται σε ότι αφορά τις αρμοδιότη¬ 
τες του από τις ειδικές διατάξεις που ισχύουν κάθε φορά 
και αντιστοιχεί από διοικητικής άποψης με αυτοτελές γρα¬ 
φείο. 

Άρθρο 4 

Δ/νση Συντονισμού Σπουδών και 
Σπουδαστικής Μέριμνας 

Η Διεύθυνση Συντονισμού Σπουδών και Σπουδαστικής 
Μέριμνας συγκροτείται από τα ακόλουθα τμήματα: 

α) Τμήμα Σπουδών Πρακτικής Άσκησης και Σταδιοδρο¬ 
μίας. 

β) Τμήμα Σπουδαστικής Μέριμνας και Περίθαλψης, 

γ) Τμήμα Παιδικού Σταθμού. 

Οι αρμοδιότητες της Διεύθυνσης κατανέμονται στα 
τμήματα ως εξής: 

α) Τμήμα Σπουδών Πρακτικής Άσκησης και Σταδιοδρο¬ 
μίας 

1) Η μέριμνα για τη συγκέντρωση των προγραμμάτων 
σπουδών όλων των τμημάτων και η παρακολούθηση κάθε 
τροποποίησής τους. 

- Η μέριμνα για την έγκαιρη ετοιμασία της ύλης του 
οδηγού σπουδών σε συνεργασία με τις γραμματείες των 
τμημάτων και το τμήμα εκδόσεων. 

- Η μέριμνα για το συντονισμό της εκπαιδευτικής δρα¬ 
στηριότητας των τμημάτων ιδιαίτερα σε θέματα που ανα- 
φέρονται στο ωρολόγιο πρόγραμμα, στην πραγματοποί¬ 
ηση των εξετάσεων ως και η επίλυση των θεμάτων που 
ανακύπτουν. 

- 0 συντονισμός διαδικασιών που αφορούν τις εγγρα¬ 
φές, μετεγγραφές και κατατακτήριες εξετάσεις. 

- Η παροχή κατευθύνσεων και οδηγιών για την έκδοση 
πιστοποιητικών σπουδαστικής κατάστασης και την απο¬ 
νομή πτυχίων και λοιπών τίτλων. 

- Η υποβολή προτάσεων για οργάνωση προγραμμάτων 
επιμόρφωσης μετεκπαίδευσης και εξειδίκευσης σπου¬ 
δών. 

2. Η μέριμνα για την πρακτική άσκηση των σπουδαστών 
σε συνεργασία με τις σχετικές επιτροπές με κύρια επιδί¬ 
ωξη την αποδοτική άσκηση των σπουδαστών και την απο¬ 
τελεσματική σύνδεση της εκπαίδευσης με την παρα¬ 
γωγή. 

3. Ενημέρωση για την επαγγελματική αποκατάσταση 
των αποφοίτων και ειδικότερα: 

- Η μέριμνα για την ενημέρωση των σπουδαστών για τις 
νέες τάσεις που επικρατούν και τις ελλείψεις δεξιοτήτων 
που υπάρχουν στην αγορά εργασίας και τις προοπτικές 
που διαφαίνονται για το άμεσο, μεσοπρόθεσμο και μακρο¬ 
πρόθεσμο μέλλον. 

- Η μέριμνα για τη συγκέντρωση πληροφοριών που θα 
επεξεργάζονται και θα διαχέει στους σπουδαστές για τις 


ανάγκες συγκεκριμένων επιχειρήσεων σε ανθρώπινο δυ¬ 
ναμικό. 

- Η παροχή συμβουλών στους σπουδαστές για τις δυνα¬ 
τότητες που υπάρχουν και τις ενέργειες στις οποίες θα 
πρέπει να προβούν, προκειμένου να έχουν θετικά αποτε¬ 
λέσματα στην προοπάθειά τους για ανεύρεση μιας θέ- 
σεως εργασίας και τον σχεδίασμά της σταδιοδρομίας 
τους. 

- Η μέριμνα για την επαφή των επιχειρήσεων με τους 
σπουδαστές που έχουν εκδηλώσει ενδιαφέρον να εργα¬ 
στούν σε συγκεκριμένο τομέα είτε με μεμονωμένες συνα¬ 
ντήσεις, είτε με τη διοργάνωση ημερίδων-συναντή- 
σεων. 

Τηρεί βάση δεδομένων, η οποία ενημερώνεται συνεχώς 
με τα στοιχεία όλων των τελειόφοιτων και αποφοίτων, με 
αίτηση των ενδιαφερομένων σπουδαστών. 

- Ενημερώνει τους σπουδαστές σε θέματα Ειδικών 
Προγραμμάτων Επιμόρφωσης Μετεκπαίδευσης και Ειδί¬ 
κευσης σπουδών. 

β) Τμήμα Σπουδαστικής Μέριμνας και Περίθαλψης 

1) Η διοικητική υποστήριξη για την εκπλήρωση των σκο¬ 
πών της Σπουδαστικής Λέσχης που είναι: 

- Η μέριμνα για την εξασφάλιση της απαραίτητης υλικο- 
τεχνικής υποδομής παροχής σίτισης και στέγασης στους 
σπουδαστές του Τ.Ε.Ι. 

- Η μέριμνα για την οργάνωση και λειτουργία αναγνω¬ 
στηρίων, αναψυκτηρίων, εντευκτηρίων και λοιπών χώρων 
αναψυχής και άθλησης των σπουδαστών. 

- Η μέριμνα για τη διοργάνωση αθλητικών, καλλιτεχνι¬ 
κών, πολιτιστικών και κοινωνικών εκδηλώσεων εντός και 
εκτός της χώρας. 

- Η μέριμνα για την περιοδική έκδοση ενημερωτικών 
φυλλαδίων με πληροφορίες γύρω από τις διευκολύνσεις 
και τον τρόπο που παρέχονται στους σπουδαστές. 

2) Η παροχή πληροφοριών σχετικά με τη χορήγηση 
σπουδαστικών δανείων, υποτροφιών και άλλων βοηθημά¬ 
των ως και η επίλυση προβλημάτων που ανακύπτουν. 

3) Η παροχή πρωτοβάθμιας υγειονομικής φροντίδας και 
περίθαλψης στους σπουδαστές του Ιδρύματος κατά τη 
διάρκεια των σπουδών τους. 

- Η παροχή πρωτοβάθμιας υγειονομικής φροντίδας και 
περίθαλψης στα μέλη του Τ.Ε.Ι. 

- Ο έλεγχος και η θεώρηση των βιβλιαρίων νοση¬ 
λείας. 

- Ο έλεγχος αναρρωτικών αδειών του πόσης φύσεως 
προσωπικού του Τ.Ε.Ι. 

- Η άσκηση ελέγχου στο εστιατόριο και το κυλικείο του 
Ιδρύματος σε συνεργασία με την Αστυατρική υπηρεσία, 
εξετάζοντας ή παραπέμποντας για μικροβιολογική εξέ¬ 
ταση διάφορα δείγματα συστατικών που χρησιμοποιούνται 
για την παρασκευή των φαγητών, αναψυκτικών, σοκολά- 
τες, τυρόπιτες κ.λπ. 

- Η τήρηση βιβλίου κινήσεως των σπουδαστών, η διακί¬ 
νηση της σχετικής αλληλογραφίας και η εισήγηση μέτρων 
προς τη διεύθυνση του Ιδρύματος που προάγουν και δια¬ 
σφαλίζουν την υγεία των σπουδαστών και των εργαζομέ¬ 
νων και την υγιεινή των χώρων του Ιδρύματος. 

- Η μέριμνα για την προμήθεια του αναγκαίου φαρμα¬ 
κευτικού υλικού και οργάνων. 



-Η παροχή πρώτων βοηθειών. 

- Η άσκηση πρόληψης για τη διατήρηση, βελτίωση και 
προαγωγή της υγείας των σπουδαστών με την υγειονομική 
διαφώτιση, την υγιεινή του περιβάλλοντος του Ιδρύματος, 
την υγειονοδιαιτητική αγωγή, τον οικογενειακά προγραμ¬ 
ματισμό, την αντισύλληψη, τα ναρκωτικά, τον αλκοολισμό 
και ψυχοκοινωνική έρευνα. 

- Η συνεργασία με όλους τους φορείς μέσα στην κοινό¬ 
τητα για τη μείωση της νοσηρότητας από το οινόπνευμα, 
το κάπνισμα, τα ναρκωτικά και από τις κακές συνθήκες 
διαβίωσης και διατροφής. 

- Όσες από τις αρμοδιότητες αυτές αναφερονται στις 
Σπουδαστικές Λέσχες μεταφέρονται σ’ αυτές αυτόματα 
μετά τη λειτουργία τους. 

γ) Τμήμα Παιδικού Σταθμού 

Η φύλαξη και διαπαιδαγώγηση των παιδιών προσχολικής 
ηλικίας όλων των υπαλλήλων και των σπουδαστών του 

Τ.Ε.Ι. Ηπείρου. 

Επίσης χρησιμοποιείται ως χώρος πρακτικής άσκησης 
των σπουδαστών των τμημάτων της σχολής Επαγγελμά¬ 
των Υγείας και Πρόνοιας (Σ.Ε.Υ.Π.). 

Αρθρο 5 

Διεύθυνση Αγροκτήματος 

Η διεύθυνση αγροκτήματος συγκροτείται από τα ακό¬ 
λουθα τμήματα: 

α) Τμήμα φυτικής παραγωγής 
β) Τμήμα ζωικής παραγωγής 
γ) Τμήμα Βοτανικού κήπου - αρχιτεκτονική εξωτ. χωρων 

α) Τμήμα φυτικής παραγωγής 
Η περιποίηση ήδη εγκατεστημένων καλλιεργειών. 

Η προετοιμασία, σπορά και καλλιεργητικές εργασίες 
στην ακαλλιέργητη έκταση, η οποία καλύπτεται εποχιακά 
με διάφορες καλλιέργειες, τόσο για την οικονομική εκμε¬ 
τάλλευση του Αγροκτήματος, όσο και για εκπαιδευτικούς 
σκοπούς. 

Η περιποίηση και συνεχής ανανέωση καθώς και όλες οι 
απαραίτητες καλλιεργητές εργασίες στον οπωρωνα και 
αμπελώνα. 

Η καλλιέργεια και περιποίηση υπαίθριων λαχανοκομι¬ 
ών καλλιεργειών. Ο έλεγχος, η συντήρηση και η προμή¬ 
θεια γεωργικών μηχανημάτων. 

_ Το σκάλισμα και η απομάκρυνση των ζιζάνιων καθώς 
και εφαρμογή λοιπών μέτρων ζιζανοκτονίας. 

_ Εμβολιασμοί καλλωπιστικών θάμνων. 

- Εκρίζωση και απομάκρυνση των ετησίων καλλωπιστι¬ 
κών φυτών μετά την αποθήκευσή τους και προετοιμασία 
εδάφους για την επαναφύτευση. 

_ Η λειτουργία της υπάρχουσας μονάδας παραγωγής 
πολλαπλασιαστικού υλικού ανθοκομίας, 
β) Τμήμα ζωικής παραγωγής 
Η παρασκευή ζωοτροφών. 

Η οργάνωση και αναπαραγωγή διαφόρων ζώων. 

Η απολύμανση κτιρίων από παρασιτήσεις ζώων, 
γ) Τμήμα Βοτανικού κήπου - αρχιτεκτονική εξωτ. χώρων 
Η καλλιέργεια σε σπορεία και εκτακτική διαφόρων αν¬ 
θοκομικών καλλιεργειών σε θερμοκήπια και στην ύπαι¬ 
θρο. 


Η ανάπτυξη και περιποίηση χλοοταπήτων φυτικών και 
τεχνικών για εκπαίδευση των σπουδαστών. 

Η φύτευση θαμνωδών και δενδροδών καλλωπιστικών 

φυτών. 

Η γενική συντήρηση των χώρων των κήπων (χώροι φύ¬ 
τευσης, διάδρομοι κ.λ.π.) 

Άρθρο 6 

Αυτοτελές Τμήμα Πληροφορικής 

Οι αρμοδιότητες του τμήματος είναι οι εξής: 

- Εξασφαλίζει την αποτελεσματική λειτουργία των μη¬ 
χανογραφικών συστημάτων (κεντρικών και περιφερεια¬ 
κών). 

- Μεριμνά για την ασφαλή τήρηση των αρχείων πληρο¬ 
φοριών και των προγραμμάτων, ώστε να επιταχύνεται η 
απρόσκοπτη λειτουργία των Υπηρεσιών του Ιδρυαμτος. 

- Παρακολουθεί τις τεχνολογίες οργάνωσης γραφείου 
και προτείνει νέες εψρμογές με την υιοθέτηση των τεχνο¬ 
λογιών αυτών. 

- Αναλύει και σχεδιάζει τις διαδικασίες λειτουργίας των 
Διοικητικών Υπηρεσιών του Ιδρύματος, με σκοπό την ανά¬ 
πτυξη των σχετικών πληροφοριακών συστημάτων. 

- Μεριμνά για την τήρηση των βαθμών ασφαλείας των 
αρχείων πληροφοριών ώστε να εξασφαλίζεται η εμπιστευ¬ 
τικότητά τους, σύμφωνα με την πολιτική του Ιδρύματος. 

- Παρακολουθεί τις δυσλειτουργίες των πληροφορια¬ 
κών συστημάτων και φροντίζει για την άρση αυτών. 

- Συνεργάζεται με το Τμήμα οργάνωσης και μεθόδων 
για την επανεξέταση των διαδικασιών και της μηχανογρα¬ 
φικής τους υποστήριξης. 

- Μεριμνά για τη σύνταξη Προδιαγραφών εξοπλισμού 
Πληροφορικής (Ηβιτ^3Τβ/8θ«νν3Γβ) για τις υπάρχουσες η 
νέες ανάγκες των Διοικητικών Υπηρεσιών του ιδρύματος, 
καθώς επίσης και για τη σύνταξη των συμβάσεων προμή¬ 
θειας και συντήρησης του σχετικού εξοπλισμού πληροφο- 
ρικής. 

- Επιμελείται του δικτύου των τερματικών μονάδων και 
των περιφερειακών συσκευών. 

_ Φροντίζει για τη βασική συντήρηση μηχανημάτων 

(υποστήριξη όχι υψηλού επιπέδου). 

- Μεριμνά για την ικανοποιητική λειτουργία του Η/Υ 
από πλευράς λογισμικού με συνεχή έλεγχο απόδοσης. 

- Παρακολουθεί, βελτιώνει και ενημερώνει συνεχώς με 
νέες εκδόσεις το λειτουργικό σύστημα και τα βοηθητικά 
του προγράμματα. 

- Παρέχει στα στελέχη των Διοικητικών Υπηρεσιών 
κάθε δυνατή βοήθεια στην προσπάθειά τους να εφαρμό¬ 
σουν τοπικές εφαρμογές στους περιφερειακούς σταθ¬ 
μούς εργασίας τους (π.χ. επεξεργασία κειμένων, οργά¬ 
νωση αρχείων, επεξεργασία πινάκων κ.λ.π.) και εξασφαλί¬ 
ζει τη συμβατότητα των εφαρμογών αυτών με τα κεντρικά 
πληροφοριακά συστήματα. 

- Ευθύνεται για την έγκαιρη προμήθεια των αναλωσί¬ 
μων μηχανογραφικών υλικών της Διεύθυνσης, σύμφωνα 
με τις διαδικασίες προμηθειών του Ιδρύματος. 

- Διασφαλίζει τη συντήρηση του εξοπλισμού με βάση 

τις υπάρχουσες συμβάσεις. 

- Ενημερώνει και εκπαιδεύει τους χρήστες των διοικρ- 

τικών υπηρεσιών του Ιδρύματος σε θέματα Πληροφορι¬ 
κής. 

- Μεριμνά για τη συγκέντρωση, ταξινόμηση και ανά¬ 
λυση στατιστικών στοιχείων σχετικά με τους σπουδαστές, 
το πόσης φύσεως προσωπικό, τα οικονομικά μεγέθη, τον 
εξοπλισμό και τα ερευνητικά προγράμματα του Ιδρύμα¬ 
τος, τη συστηματική συλλογική των στοιχείων αυτών σε 
συνεργασία με τις καθ' ύλην αρμόδιες υπηρεσίες και τη 
συγκρότηση και ενημέρωση αρχείου στατιστικών στοι¬ 
χείων. 

- Μεριμνά για τη μελέτη και υπόδειξη μέτρων για την 
απλούστευση γραφειοκρατικών τύπων και διαδικασιών 
(τυποποίηση εγγράφων, τρόπος επικοινωνίας και πληρο¬ 
φόρησης, εισαγωγή μέσων σύγχρονης τεχνολογίας κ.λ.π.) 
και παρακολουθεί την εφαρμογή των μέτρων αυτών. 

- Μεριμνά για την κατάρτιση μελετών και εισηγήσεων 
καθιέρωσης προσφορότερων μεθόδων εργασίας για ταχύ¬ 
τερη διεκπεραίωση των διοικητικών θεμάτων. 

- Μεριμνά για την ανάπτυξη και εφαρμογή από τις 
κατ' αντικείμενο αρμόδιες υπηρεσίες σύγχρονων τεχνι¬ 
κών μεθόδων, η υπόδειξη τρόπων για την εκκαθάριση και 
μικροφωτογράφηση του αρχείου του Ιδρύματος. 

- Εισηγείται μέτρα για τη βελτίωση των συνθηκών ερ¬ 
γασίας. 

- Μελετά τα χρησιμοποιούμενα έντυπα και υποδει¬ 
κνύει και εισηγείται τρόπους για τη βελτίωση και την τυπο¬ 
ποίησή τους. 

- Σχεδιάζει νέα απλούστευμένα έντυπα, ιδιαίτερα εκεί¬ 
νων που αναφέρονται στις συναλλαγές των υπηρεσιών του 
Ιδρύματος με τους σπουδαστές. 

- Μεριμνά για το σχεδίασμά και υλοποίηση όλων των 
απαραίτητων βάσεων πληροφοριών και παρέχει εξυπηρέ¬ 
τηση προς τις Διοικητικές Υπηρεσίες. 

- Καταγράφει τις ανάγκες όλων των φορέων του 
Ιδρύαμτος για πληροφορία και μεριμνά για την ικανοποί¬ 
ησή τους με πρόσβαση σε άλλες βάσεις δεδομένων εσω¬ 
τερικού και εξωτερικού μέσω των υπαρχόντων δικτύων. 

- Υποστηρίζει τους χρήστες (Διοικ. Υπηρεσίες, Εκπαι¬ 
δευτικό Προσωπικό, Προσωπικό ερευνητικών προγραμ¬ 
μάτων, Σπουδαστές) στην αναζήτηση και πρόσβαση σε 
διεθνείς βάσεις δεδομένων. 

- Μεριμνά για την τυποποίηση της πληροφορίας προ- 
κειμένου να καθίσταται συμβατή σε ετερογενή περιβάλ¬ 
λοντα επεξεργασία της. 

- Υποβάλλει προτάσεις χωροταξικού σχεδιασμού των 
υπηρεσιών του ιδρύματος. 

- Υποβάλλει προτάσεις για την κατάρτιση παντός εί¬ 
δους προγραμμάτων που αναφέρονται στην ανάπτυξη του 
Ιδρύματος και ιδίως σε θέματα ίδρυσης, κατάργησης, με- 
τονομασίας Σχολών, Τμημάτων και λοιπών μονάδων κα¬ 
θώς επίσης και θέματα αναγκών σε μέσα και προσωπικό 
κάθε κατηγορίας και με οποιαδήποτε σχέση. 

- Υποβάλλει προτάσεις για την αξιολόγηση της αποτε- 
λεσματικότητας του κάθε είδους προγραμμάτων για την 
επίτευξη συγκεκριμένων στόχων. 


- Κωδικοποιεί τη νομοθεσία και νομολογία που διέπει 
την εν γένει λειτουργία που Ιδρύματος. 

Άρθρο 7 

Αυτοτελές Τμήμα Τεχνικών Υπηρεσιών 

ΟΙ αρμοδιότητες του τμήματος είναι οι εξής: 

- Η Σύνταξη ή ανάθεση εκπόνησης τεχνικών και οικο¬ 
νομικών μελετών για κατασκευές και επισκευές έργων. 

- Η δημοπράτηση έργων ή μελετών, η κατάρτιση των 
απαιτούμενων τευχών και συμβάσεων. 

- Η επίβλεψη έργων ή μελετών που ανατέθηκαν 
ύστερα από διαγωνισμό ή απ’ ευθείας ανάθεση. 

- Η σύνταξη και ο έλεγχος των επιμετρήσεων πρωτο¬ 
κόλλων αφανών εργασιών, λογαριασμών. Πρωτόκολλο 
Κανονισμού Νέων Τιμών Μονάδος Εργασιών Συγκριτικών 
Πινάκων, Πρωτοκόλλων παραλαβής έργων ή μελετών σύμ¬ 
φωνα με όσα ορίζει η σχετική με τα Δημόσια έργα Νομο¬ 
θεσία. 

- Η σύνταξη κτιριολογικών προγραμμάτων και η μέρι¬ 
μνα για την έγκριση και την υλοποίησή τους. 

- Η διενέργεια αυτοψιών και κατάρτιση γνωματεύσεων 
και εκθέσεων για τεχνικά θέματα. 

- Ο καθορισμός τεχνικών προδιαγραφών για την προ¬ 
μήθεια υλικού και μηχανημάτων για τις κατασκευές και 
επισκευές. 

- Η σύνταξη μελετών για την ανάπτυξη υπηρεσιών και 
προσωπικού στις κτιριακές εγκαταστάσεις. 

- Η συνεχής επιθεώρηση των κτιριακών, ηλεκτρολογι- 
κών, μηχανολογικών, υδραυλικών εγκαταστάσεων, του 
τηλεφωνικού δικτύου και των κλιματιστικών εγκαταστά¬ 
σεων και η συτνήρηση και επισκευή του από το μόνιμο τε¬ 
χνικό προσωπικό. 

- Η σύνταξη τεχνικών μελετών για τις απαιτούμενες ερ¬ 
γασίες συντήρησης και επισκευής που ξεπερνούν τις δυ¬ 
νατότητες του τεχνικού προσωπικού και η εισήγηση για 
ανάθεση των εργασιών αυτών σε ιδιώτες σύμφωνα με όσα 
ορίζει η νομοθεσία για τα δημόσια έργα. 

- Η σύνταξη προδιαγραφών κα ιη μέριμνα για την προ¬ 
μήθεια του αναγκαίου για τη συντήρηση των εγκαταστά¬ 
σεων υλικού ανταλλακτικών και εργαλείων. 

- Η τήρηση αποθήκης υλικού συντήρησης, ανταλλακτι¬ 
κών και εργαλείων. 

- Η ευθύνη για την κατάρτιση, έγκριση και επίβλεψη 
εφαρμογής προγραμμάτων ετήσιας συντήρησης των κτι¬ 
ρίων και των λοιπών εγκαταστάσεων του Τ.Ε.Ι. 

- Η μέριμνα για την πυρασφάλεια των εγκατάσεων του 
Τ.Ε.Ι. 

- Η μέριμνα για την εκτέλεση έργων συντήρησης και 
ανάπτυξης του πράσινου. 

- Η μέριμνα για την κίνηση κάθε είδους τροχοφό¬ 
ρου. 

- Η τήτηση αλληλογραφίας και του αρχείου για τα θέ¬ 
ματα της αρμοδιότητας του Τμήματος. 

Άρθρο 8 

Αυτοτελές Τμήμα Δημοσίων και Διεθνών Σχέσεων 

Οι αρμοδιότητες του τμήματος είναι οι εξής: 

- Η καλλιέργεια, ανάπτυξη και οργάνωση των δημοσίων 
σχέσεων του Τ.Ε.ί. 

- Η μέριμνα για τον προγραμματισμό και την οργάνωση 





προβολής στη δημοσιότητα της εκπαιδευτικής, ερευνητι 
κής και λοιπής δραστηριότητας του Τ.Ε.Ι. 

_ Η μέριμνα για την οργάνωση και διεξαγωγή διαλέ¬ 
ξεων, συνεδρίων, τελετών, εορτών, λοιπών πολιτιστικών 
εκδηλώσεων και η τήρηση της σχετικής εθιμοτυπίας. 

- Η παρακολούθηση του τύπου και των λοιπών μέσων 
μαζικής ενημέρωσης σε θέματα που αφορούν το Τ.ΕΤ και 
η επιμέλεια των ανακοινώσεων και απαντήσεων σε δημο¬ 
σιεύματα. 

- Η μέριμνα για τον προγραμματισμό και την οργάνωση 
της προβολής του Τ.Ε.Ι. στο εξωτερικό, ιδίως με την έκ¬ 
δοση ειδικών πληροφοριακών εντύπων. 

- Η μέριμνα για την υπογραφή και υλοποίηση συμφω¬ 
νιών με ξένα ιδρύματα, η συγκέντρωση και διανομή προ¬ 
γραμμάτων επιστημονικών ανταλλαγών, καθώς και προ¬ 
γραμμάτων της ΕΟΚ και άλλων διεθνών οργανισμών. 

- Η παροχή πληροφοριών σε όλους τους ενδιαφερόμε- 
νους σχετικά με ιδρύματα Τριτοβάθμιας Εκπαίδευσης χω¬ 
ρών μελών της ΕΟΚ και η ενημέρωση όλων των μελών του 
Τ.Ε.Ι. για τις δυνατότητες που παρέχουν τα διάφορα προ¬ 
γράμματα της ΕΟΚ. 

- Η μέριμνα για την οργάνωση της υποδοχής και παρα¬ 
μονής αλλοδαπών επιστημόνων που προσκαλούνται από 
το ίδρυμα. 

Η τήρηση της ξενόγλωσσης αλληλογραφίας, η διενέρ¬ 
γεια των απαιτούμενων μεταφράσεων και η κάλυψη διερ- 
μηνείας. 

Άρθρο 9 

Αυτοτελές Τμήμα Εκδόσεων και Βιβλιοθήκης 

Οι αρμοδιότητες του τμήματος είναι οι εξής. 

-Η μορφοποίηση, εκτύπωση, αποθήκευση και διακί¬ 
νηση των διδακτικών συγγραμμάτων και σημειώσεων του 


Τ.Ε.Ι. 

- Η παραλαβή, αποθήκευση και διακίνηση, μεσω των 
σχολών, των βιβλίων του εμπορίου προς τους σπουδα- 

στές. , . 

- Η μορφοποίηση και έκδοση του πόσης φυσεως έντυ¬ 
που υλικού του Τ.Ε.Ι., ήτοι οδηγού σπουδών, υλικου δια¬ 
φήμισης των διαφόρων εκδηλώσεων, ημερίδων, σεμινα¬ 
ρίων επιστημονικών διαλέξεων, προσκλήσεων καθώς και 
των πορισμάτων των εκδηλώσεων αυτών με την προϋπό¬ 
θεση ότι για την πραγματοποίησή τους θα υπάρχει έγκριση 

από το Συμβούλιο του Τ.Ε.Ι. 

- Η μαζική αναπαραγωγή εγγράφων των Διοικητικών 
Υπηρεσιών του Τ.Ε.Ι. και η εκτύπωση των εντύπων που εί¬ 
ναι αναγκαία για τη λειτουργία τους. Η εκτύπωση των 
εντύπων των χορηγούμενων πτυχίων και κάθε άλλο θέμα 
που από τη φύση του ανάγεται στην αρμοδιότητα του τμη- 

μ0 ^ 0ς Η οργάνωση και λειτουργία κεντρικής βιβλιοθήκης 
και ο συντονισμός λειτουργίας των βιβλιοθηκών κάθε τμή¬ 
ματος σπουδών. 

_ Η οργάνωση και λειτουργία κεντρικού αναγνωστήριου 
και δανειστικού τμήματος για τους σπουδαστές και τους 
εργαζόμενους του Τ.Ε.Ι. 

- Ο εμπλουτισμός της βιβλιοθήκης με βιβλία, περιο¬ 
δικά, μελέτες, επιστημονικές επετηρίδες και κάθε φύσης 
υλικό, οπτικοακουστικά συστήματα και γενικότερα με 


- Η μέριμνα για την ταξινόμηση και τεκμηρίωση του υλι¬ 
κού των βιβλιοθηκών του Τ.Ε.Ι. σύμφωνα με τα διεθνώς 
καθιερωμένα συστήματα. 

- Η αξιολόγηση, κατάρτιση και υλοποίηση προγράμ¬ 
ματος προμήθειας βιβλίων και άλλου υλικού για τον 
εμπλουτισμό της κεντρικής βιβλιοθήκης και των βιβλιοθη¬ 
κών των τμημάτων σπουδών. 

- Η μέριμνα για τη σύνδεση της βιβλιοθήκης (μέσω προ¬ 
γραμμάτων πληροφορικής) με άλλες βιβλιοθήκες της χώ¬ 
ρας μας αλλά και άλλων χωρών. 

Άρθρο 10 

Γ ραμματείες 

1. Γραμματεία Προέδρου - Αντιπροέδρου 

Η Γραμματεία Προέδρου - Αντιπροέδρου παρέχει γραμ¬ 
ματειακή υποστήριξη στο έργο του αντίστοιχου ατομικού 
οργάνου και αντιστοιχεί από άποψη διοικητικής ιεραρχίας 
με Τμήμα. Η Γραμματεία αυτή υπάγεται ιεραρχικά απευ¬ 
θείας στον Πρόεδρο. 

2. Γραμματείες Σχολών 

Οι Γραμματείες των Σχολών παρέχουν διοικητική και 
γραμματειακή υποστήριξη για όλα τα θέματα που εμπί¬ 
πτουν στις αρμοδιότητες της Σχολής, μερ.μνούνγια το συ¬ 
ντονισμό των Γραμματειών των τμημάτων για τα κοινά θέ¬ 
ματα και αντιστοιχούν από άποψη διοικητικής ιεραρχίας 
με Τμήματα. Οι Γραμματείες αυτές υπάγονται ιεραρχικά 
στο Γενικό Γραμματέα του Τ.Ε.Ι. 

3. Γραμματείες Τμημάτων 

Οι Γραμματείες των Τμημάτων παρέχουν διοικητική και 
γραμματειακή υποστήριξη για όλα τα θέματα που εμπί¬ 
πτουν στις αρμοδιότητες του Τμήματος και αντιστοιχούν 
από άποψη διοικητικής ιεραρχίας με Τμήματα. Οι Γραμμα¬ 
τείες αυτές υπάγονται ιεραρχικά στο Γενικό Γραμματέα 
του Τ.Ε.Ι. 


Άρθρο 11 

Αυτοτελές Γ ραφείο Ερευνητικών και 
εκπαιδευτικών προγραμμάτων 

Οι αρμοδιότητες του αυτοτελούς γραφείου είναι οι 
εξής: 

Η διοικητική υποστήριξη των αποφάσεων της ερευνητι¬ 
κής δραστηριότητας των αποφάσεων της επιτροπής 
ερευνών και ιδίως: 

- Η μέριμνα για την παρακολούθηση της λογιστικής και 
διαχειριστικής κίνησης του ειδικού λογαριασμού καθώς 
και η πληρωμή των δαπανών, σύμφωνα με τις κείμενες 

διατάξεις. 

- Η γραμματειακή εξυπηρέτηση της επιτροπής. 

- Η μέριμνα για την εκτέλεση των αποφάσεων της επι¬ 
τροπής. 

- Η μελέτη και επεξεργασία των κατευθύνσεων που 
προδιαγράφει η επιτροπή και η υποβολή στην επιτροπή 
προτάσεων για νέες κατευθύνσεις. 

Αρθρο 12 

Παράρτημα Ιωαννίνων 

1. Το Παράρτημα Ιωαννίνων συγκροτείται απώ τις ακό¬ 
λουθες οργανικές μονάδες: 
α) Γραμματεία Παραρτήματος, 
β) Αυτοτελές Γραφείο Εκδόσεων και Βιβλιοθήκης, 
γ) Αυτοτελές Γραφείο Συντήρησης. 
δ> Τμήμα Παιδικού σταθμού. 

Οι αρμοδιότητες του Παραρτήματος κατανέμονται στις 
οργανικές του μονάδες ως εξής: 
α) Γραμματεία Παραρτήματος 
Η Γραμματεία του Παραρτήματος παρέχει διοικητική και 
γραμματειακή υποστήριξη για όλα τα θέματα που εμπί¬ 
πτουν στις αρμοδιότητες του Παρ/τος και αντιστοιχεί από 
άποψη διοικητικής ιεραρχίας με Τμήμα. Η Γραμματεία 
αυτή υπάγεται ιεραρχικά στο Γ ενικό Γ ραμματέα του Τ.Ε.Ι. 
β) Αυτοτελές Γ ραφείο Εκδόσεων και Βιβλιοθήκης 
Οι αρμοδιότητες του αυτοτελούς Γ ραφείου Εκδόσεων 
και Βιβλιοθήκης είναι όμοιες με αυτές που αναφέρονται 
στην αντίστοιχη οργανική μονάδα του Τ.Ε.Ι. Ηπείρου, 
γ) Αυτοτελές Γραφείο Συντήρησης 
Οι αρμοδιότητες του αυτοτελούς Γραφείου Συντήρη¬ 
σης είναι οι εξής: 

- Η συνεχής επιθεώρηση των κτιριακών, ηλεκτρολογι- 
κών, μηχανολογικών, υδραυλικών εγκαταστάσεων, του 
τηλεφωνικού δικτύου και των κλιματιστικών εγκαταστά¬ 
σεων και η συντήρηση και επισκευή του από το νόμιμο τε¬ 
χνικό προσωπικό. 

- Η σύνταξη τεχνικών μελετών για τις απαιτούμενες ερ¬ 
γασίες συντήρησης και επισκευής που ξεπερνούν τις δυ¬ 
νατότητες του τεχνικού προσωπικού και η εισήγηση για 
ανάθεση των εργασιών αυτών σε ιδιώτες σύμφωνα με όσα 
ορίζει η νομοθεσία για τα δημόσια έργα. 

- Η σύνταξη προδιαγραφών και η μέριμνα για την προ¬ 
μήθεια του αναγκαίου για τη συντήρηση των εγκαταστά¬ 
σεων υλικού ανταλλακτικών και εργαλείων. 

- Η τήρηση αποθήκης υλικού συντήρησης, ανταλλακτι¬ 
κών και εργαλείων. 

- Η ευθύνη για την κατάρτιση, έγκριση και επίβλεψη 
εφαρμογή προγραμμάτων ετήσιας συντήρησης των κτι¬ 
ρίων και των λοιπών εγκαταστάσεων του Τ.Ε.Ι. 

. - Η μέριμνα για την πυρασφάλεια των εγκαταστάσεων 
του Τ.Ε.Ι. 

- Η μέριμνα για την εκτέλεση έργων συντήρησης και 
ανάπτυξης του πράσινου. 

- Η μέριμνα για την κίνηση κάθε είδους τροχοφόρου. 

- Η τήρηση αλληλογραφίας και του αρχείου για τα θέ¬ 
ματα της αρμοδιότητας του Τμήματος. 

δ) Τμήμα Παιδικού Σταθμού 

Η υπηρεσία παιδικού σταθμού έχει τις ακόλουθες αρμο¬ 
διότητες και εξυπηρετεί ανάγκες της Σχολής ΣΕΥΠ του 
ΤΕΙ Ηπείρου. 

Κυρίως χρησιμοποιείται ως χώρος πρακτικής άσκησης 
των σπουδαστών των τμημάτων της σχολής Σ.Ε.Υ.Π. 

Φιλοξενεί νήπια ηλικίας 8 μηνών ως την είσοδό τους στο 
Δημοτικό, προερχόμενα από την κοινότητα του ΤΕΙ ή και 


την ευρύτερη περιοχή, που προέρχονται κυρίως από οικο¬ 
γένειες με οικογενειακό - κοινωνικά - οικονομικά προβλή¬ 
ματα. 

Μεριμνά σε συνεργασία με το Διευθυντή της ΣΕΥΠ και 
τους Καθηγητές της Σχολής για την υλοποίηση προγραμ¬ 
μάτων εκπαιδευτικών και ερευνητικών, 

Άρθρο 13 

Παράρτημα Ηγουμενίτσας 

Το Παράρτημα εδρεύει στην Ηγουμενίτσα και συγκρο¬ 
τείται από: 

α) Γραμματεία Παραρτήματος 
β) Αυτοτελές Γ ραφείο Συντήρησης 
γ) Τμήμα Ιχθυοκομίας - αλιείας, 
α) Γ ραμματεία Παραρτήματος 
Η Γ ραμματεία του Παραρτήματος παρέχει διοικητική και 
γραμματειακή υποστήριξη για όλα τα θέματα που εμπί¬ 
πτουν στις αρμοδιότητες του Παραρτήματος και αντιστοι¬ 
χεί από άποψη ιεαραρχικής με τμήμα. Η Γ ραμματεία αυτή 
υπάγεται ιεραρχικά στο Γενικό Γραμματέα του Τ.Ε.Ι. 

β) Οι αρμοδιότητες του Αυτοτελούς Γ ραφείου Συντήρη¬ 
σης είναι όμοιες με αυτές που αναφέρονται στην αντί¬ 
στοιχη οργανική μονάδα του Παραρτήματος Ιωαννίνων. 
γ) Τμήμα Ιχθυοκομίας - Αλιείας 
Οι κυριότερες εργασίες που εκτελούνται από το τμήμα 
Ιχθυοκομίας - αλιείας είναι οι ακόλουθες: 

ι) στη μονάδα ιχυοκλωβών: τάισμα ιχθύων, αλλαγή δι- 
χτύων, διαλογές ιχθύων, θεραπείες, αλίευση και συσκευα- 
σία. 

ιι) στο υγρό εργαστήριο: παρακολούθηση των καλλιερ¬ 
γειών και συντήρηση εγκαταστάσεων και οργάνων. Επίσης 
συντήρηση και ιχθυοκομικές φροντίδες του ενυδρείου. 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ 
ΚΕΦΑΛΑΙΟ Α’ 

ΘΕΣΕΙΣ ΠΡΟΣΩΠΙΚΟΥ ΜΕ ΘΗΤΕΙΑ 
Άρθρο 14 
Γ ενικός Γ ραμματέας 

Μία (1) θέση Γενικού Γραμματέα με βαθμό 2ο. Η θέση 
αυτή διέπεται από τις διατάξεις των άρθρων 22 παρ. 3 του 
Ν. 1404/83, 70 παρ. 1 και 71 παρ. 2 του Ν. 1566/85, του 
άρθρου 14 Υ.Α. Ε5/1585/84 (ΦΕΚ 191/27.3.84 τ.Β ), 
όπως ισχύουν κάθε φορά. 

ΚΕΦΑΛΑΙΟ Β 
ΜΟΝΙΜΟ ΠΡΟΣΩΠΙΚΟ 
Άρθρο 15 

Κατηγορίες και Κλάδοι Μόνιμου Προσωπικού 

Οι κατηγορίες και οι κλάδοι του μόνιμου προσωπικού 
του Τεχνολογικού Εκπαιδευτικού Ιδρύματος (Τ.Ε.Ι.) Ηπεί¬ 
ρου ορίζονται ως εξής: 

1. Κατηγορία Πανεπιστημιακής Εκπαίδευσης (Π.Ε.) 

α) Κλάδος ΠΕ Διοικητικός - Οικονομικός 

β) Κλάδος ΠΕ Πληροφορικής 

γ) Κλάδος ΠΕ Μεταφραστών - Διερμηνέων 

δ) Κλάδος ΠΕ Κοινωνιολόγων 

ε) Κλάδος ΠΕ Μηχανικών 





στ) Κλάδος Π.Ε. Γεωπόνων 
ζ) Κλάδος Π.Ε. Ιατρών 
η) Κλάδος Π.Ε. Ψυχολόγων 

2. Κατηγορία Τεχνολογικής Εκπαίδευσης (Τ.Ε.) 
α) Κλάδος ΤΕ Διοικητικός - Λογιστικός 
β) Κλάδος ΤΕ Πληροφορικής 
γ) Κλάδος ΤΕ Τεχνολογικών Εφαρμογών 
δ) Κλάδος ΤΕ Βιβλιοθηκονομίας 
ε) Κλάδος ΤΕ Νοσηλευτικής 
στ) Κλάδος ΤΕ Βρεφονηπιοκομίας 
ζ) Κλάδος ΤΕ Τεχνολογίας - Γεωπονίας 
η) Κλάδος ΤΕ Ιχθυοκομίας - Αλιείας 

3. Κατηγορία Δευτεροβάθμιας Εκπαίδευσης (Δ.Ε.) 
α) Κλάδος ΔΕ Διοικητικός - Λογιστικός 
β) Κλάδος ΔΕ Δακτυλογράφων - Στενογράφων 
γ) Κλάδος ΔΕ Μεταφραστών - Διερμηνέων 
δ) Κλάδος ΔΕ Προσωπικού Η/Υ 
ε) Κλάδος ΔΕ Τηλεφωνητών 
στ) Κλάδος ΔΕ Τεχνικός 
ζ) Κλάδος ΔΕ Γεωργοτεχνιτών 
η) Κλάδος ΔΕ Ανθοκομίας - κηπουρικής 
θ) Χειριστών Μηχανημάτων αναπαραγωγής 

4. Κατηγορία Υποχρεωτικής Εκπαίδευσης (Υ.Ε.) 
α) Κλάδος ΥΕ Επιμελητών 
β) Κλάδος ΥΕ Προσωπικού Καθαριότητας 
γ) Κλάδος ΥΕ Εργατών 
δ) Κλάδος ΥΕ Φυλάκων - Νυκτοφυλάκων 

Αρθρο 16 

Διάκριση θέσεων κατά κατηγορίες και κλάδους 
1 Οι θέσεις του Μόνιμου Προσωπικού, ορίζονται κατά 

κατηγορία και κλάδο ως εξής: 

Α. Κατηγορία Πανεπιστημιακής Εκπαίδευσης (Π.Ε.) 
α) Κλάδος ΠΕ Διοικητικός - Οικονομικός: έξι (6) θέσεις 
και μία προσωρινή Ν. 2266/94. 
β) Κλάδος ΠΕ Πληροφορικής: μία (1) θέση 
γ) Κλάδος ΠΕ Μεταφραστών - Διερμηνέων: μια (1) θέοη 
δ) Κλάδος ΠΕ Ιατρών: μία (1) θέση 
ε) Κλάδος ΠΕ Μηχανικών: δύο (2) θέσεις 
στ) Κλάδος ΠΕ Κοινωνιολόγων: μία (1) θέση 
ζ) Κλάδος ΠΕ Γ εωπόνων: δύο (2) θέσεις 
η) Κλάδος ΠΕ Ψυχολόγων: δύο (2) θέσεις 
Β. Κατηγορία Τεχνολογικής Εκπαίδευσης (Τ.Ε.) 
α) Κλάδος ΤΕ Διοικητικός - Λογιστικός: οκτώ (8) θέσεις 
β) Κλάδος ΤΕ Πληροφορικής: δύο (2) θέσεις 
γ) Κλάδος ΤΕ Τεχνολογικών Εφαρμογών: τρεις (3) θέ¬ 
σεις 

δ) Κλάδος ΤΕ Βιβλιοθηκονομίας: δύο (2) θεσεις 

ε) Κλάδος ΤΕ Νοσηλευτικής: δύο (2) θέσεις 

στ) Κλάοος ΤΕ Τεχνολογίας - Γεωπονίας: τρεις (3) θέ- 

ζ^ Κλάδος ΤΕ Ιχθυοκομίας - Αλιείας: τρεις (3) θέσεις 
η) Βρεφονηπιοκομίας: δύο (2) θέσεις 
Γ. Κατηγορία Δευτεροβάθμιας Εκπαίδευσης (Δ.Ε.) 
α) Κλάδος ΔΕ Διοικητικός - Λογιστικός: δέκα (10) θέ¬ 
σεις 

β) Κλάδος ΔΕ Δακτυλογράφων - Στενογράφων: τρεις 
(3) θέσεις 


γ) Κλάδος ΔΕ Μεταφραστών - Διερμηνέων: μία (1) θέση 
δ) Κλάδος ΔΕ Προσωπικού Η/Υ: δύο (2) θέσεις 
ε) Κλάδος ΔΕ Τηλεφωνητών: δύο (2) θέσεις 
στ) Κλάδος ΔΕ Τεχνικός: οκτώ (8) θέσεις 
ζ) Κλάδος ΔΕ Γεωργοτεχνιτών: δέκα (10) θέσεις 
η) Κλάδος ΔΕ Ανθοκομίας - Κηπουρικής: δύο (2) θέσεις 
θ) Κλάδος ΔΕ Χειριστών Μηχανημάτων Αναπαραγωγής 
(προσωρινός): δύο (2) θέσεις 

Δ. Κατηγορία Υποχρεωτικής Εκπαίδευσης (Υ.Ε.) 
α) Κλάδος ΥΕ Επιμελητών: έξι (6) θέσεις 
β) Κλάδος ΥΕ Προσωπικού Καθαριότητας: δέκα (10) 
θέσεις 

γ) Κλάδος ΥΕ Εργατών: τέσσερις (4) θέσεις 
δ) Κλάδος ΥΕ Φυλάκων - Νυκτοφυλάκων: τέσσερις (4) 
θέσεις 

2. Οι θέσεις του προσωπικού κατατάσσονται στους 
προβλεπόμενουςαπότο άρθρο 34 παρ. 1 του Ν. 2190/94 
βαθμούς. 


Άρθρο 17 
Προσόντα διορισμού 

Τα ειδικά προσόντα διορισμού κατά κατηγορίες, κλά¬ 
δους και ειδικότητες των θέσεων, που αναφέροντα. στην 
προηγούμενη παράγραφο, είναι αυτά που ορίζονται στις 
διατάξεις του Π.Δ. 194/1988 (ΦΕΚ 84, τ.Α) και 172/ 
1990, όπως ισχύουν. 

Άρθρο 18 

Προσωπικό Ιδιωτικού Δικαίου 

Οι θέσεις κατά κατηγορία και κλάδους του υπηρετού- 
ντος προσωπικού ιδιωτικού δικαίου με σύμβαση αορίστου 
χρόνου είναι οι εξής: 

1. Κατηγορία Τεχνολογικής Εκπαίδευσης (Τ.Ε.) 

α) Κλάδος ΤΕ Διοικητικός - Λογιστικός: μία (1) θέση 
προσωρινή 

2. Κατηγορία Υποχρεωτικής Εκπαίδευσης (Υ.Ε.) 

α) Κλάδος ΥΕ Βοηθητικού Προσωπικού (Φυλάκων - Επι¬ 
στατών) μία (1) θέση προσωρινή. 

Άρθρο 19 

Προϊστάμενοι Οργανικών Μονάδων 

Οι Προϊστάμενοι των οργανικών διοικητικών μονάδων 
ορίζονται σύμφωνα με τις διατάξεις του άρθρου 36 παρ. 6, 
7 και 8 του Ν. 2190/1994 (ΦΕΚ 28 Α’). 

Άρθρο 20 

Προϊστάμενοι Διευθύνσεων 

1) Των Διευθύνσεων Διοικητικού, Οικονομικού και Συ¬ 
ντονισμού Σπουδών και Σπουδαστικής Μέριμνας, προι- 
σταντα. υπάλληλοι του κλάδου ΠΕ Διοικητικού - Οικονομι¬ 
κού και εν ελλείψει τούτων, οι υπάλληλοι του κλάδου ΤΕ 
Διοικητικού - Λογιστικού. 

2) Της Διεύθυνσης αγροκτήματος προΐστανται υπάλληλοι 

του κλάδου ΠΕ Γεωπόνων και ελλείψει τούτων υπάλληλοι 
του κλάδου ΤΕ Τεχνολογίας Γεωπονίας. 

Άρθρο 21 

Προϊστάμενοι Τμημάτων 

1} Των Τμημάτων Προσωπικού, Διοικητικής Μέριμνας 
και Πρωτοκόλλου, Συλλογικών και Ατομικών Οργάνων και 
Επιτροπών, Προϋπολογισμού και Δαπανών, Μισθοδοσίας 
Προμηθειών και Διαχείρισης Περιουσιακών Στοιχείων, 
Σπουδών - Πρακτικής Άσκησης και Σταδιοδρομίας, Γραμ- 
ματειών Σχολών, Γραμματειών Τμη μάτων και Γραμματεϊας 
Παραρτήματος, προΐστανται υπάλληλοι των κλάδων ΠΕ 
Διοικητικού - Οικονομικού, ΤΕ Διοικητικού - Λογιστικού 
και ΔΕ Διοικητικού - Λογιστικού. 

2) Του Τμήματος Σπουδαστικής Μέριμνας και Περίθαλ¬ 
ψης, προΐστανται υπάλληλοι των κλάδων ΠΕ Διοικητικού - 
Οικονομικού, ΠΕ Ιατρών, ΤΕ Διοικητικού - Λογιστικού, ΤΕ 
Νοσηλευτικής, και εν ελλείψει τούτων, οι υπάλληλοι του 
κλάδου ΔΕ Διοικητικού - Λογιστικού. 

3) Του Αυτοτελούς Τμήματος Πληροφορικής, προίστα- 
νται υπάλληλοι των κλάδων ΠΕ Πληροφορικής, ΤΕ Πληρο¬ 
φορικής και εν ελλείψει τούτων, υπάλληλοι των κλάδων 
ΠΕ Διοικητικού - Οικονομικού, ΤΕ Διοικητικού - Λογιστι¬ 
κού, ΔΕ Διοικητικού - Λογιστικού και ΔΕ Προσωπικού Ηλε¬ 
κτρονικών Υπολογιστών. 

4) Του Αυτοτελούς Τμήματος Τεχνικών Υπηρεσιών, 
προΐστανται υπάλληλοι των κλάδων ΠΕ Μηχανικών, ΤΕ Τε¬ 
χνολογικών Εφαρμογών και εν ελλείψει τούτων, υπάλλη¬ 
λοι ΠΕ Διοικητικού - Οικονομικού, ΤΕ Διοικητικού - Λογι¬ 
στικού, ΔΕ Τεχνικού και ΔΕ Διοικητικού - Λογιστικού. 

5) Του Αυτοτελούς Τμήματος Δημοσίων και Διεθνών 
Σχέσεων, προΐστανται υπάλληλοι των κλάδων ΠΕ Διοικητι¬ 
κού - Οικονομικού, ΠΕ Μεταφραστών - Διερμηνέων, ΤΕ 
Διοικητικού - Λογιστικού, ΔΕ Διοικητικού - Λογιστικού, ΔΕ 
Μεταφραστών - Διερμηνέων. 

6) Του Αυτοτελούς Τμήματος Εκδόσεων και Βιβλιοθή¬ 
κης, προΐστανται υπάλληλοι των κλάδων ΠΕ Διοικητικού - 
Οικονομικού, ΤΕ Βιβλιοθηκονομίας, και εν ελλείψει τού¬ 
των υπάλληλοι των κλάδων ΤΕ Γραφικών Τεχνών και Καλ¬ 
λιτεχνικών Σπουδών, ΤΕ Διοικητικού - Λογιστικού, ΔΕ Τυ¬ 
πογραφίας. 

7) Του Τμήματος Ιχθυοκομίας - Αλιείας προΐστανται 
υπάλληλοι του κλάδου ΤΕ Ιχθυοκομίας - αλιείας. 

8) Του Τμήματος Παιδικού σταθμού προΐστανται υπάλ¬ 
ληλοι του κλάδου ΠΕ Ψυχολόγων και ελλείψει τούτων 
υπάλληλοι του κλάδου ΤΕ Βρεφονηπιοκομίας. 

Άρθρο 22 

Προϊστάμενοι Αυτοτελών Γραφείων 

1) Των Αυτοτελών Γραφείων ΠΣΕΑ και Ερευνητικών και 
Εκπαιδευτικών Προγραμμάτων, προΐστανται υπάλληλοι 
των Κλάδων ΠΕ Διοικητικού - Οικονομικού, ΤΕ Διοικητι¬ 
κού - Λογιστικού και ΔΕ Διοικητικού - Λογιστικού. 

2) Του Αυτοτελούς Γραφείου Εκδόσεων και Βιβλιοθή¬ 
κης, των Παραρτημάτων, προΐστανται υπάλληλοι των κλά¬ 
δων ΤΕ Βιβλιοθηκονομίας, ΤΕ Γ ραφικών Τεχνών και Καλ¬ 
λιτεχνικών Σπουδών, ΤΕ Διοικητικού - Λογιστικού και εν 
ελλείψει τούτων οι υπάλληλοι του κλάδου ΔΕ Διοικητικού - 
Λογιστικού. 


3) Του Αυτοτελούς Γραφείου Συντήρησης, των Παραρ¬ 
τημάτων, προΐστανται υπάλληλοι των κλάδων ΤΕ Τεχνολο¬ 
γικών Εφαρμογών, ΔΕ Τεχνικού και εν ελλείψει τούτων οι 
υπάλληλοι του κλάδου ΔΕ Διοικητικού - Λογιστικού. 

Άρθρο 23 

Αναπλήρωση Προϊσταμένων 

Η αναπλήρωση προϊσταμένων των οργανικών υπηρεσια¬ 
κών μονάδων όταν απουσιάζουν, κωλύονται ή δεν υπάρ¬ 
χουν αναπληρώνονται σύμφωνα με τη διαδικασία που ορί¬ 
ζουν οι διατάξεις του άρθρου 13 του Ν. 1586/86, όπως 
αυτό αντικαταστάθηκε με το άρθρο 36 παρ. 19 του Ν. 
2190/94 (ΦΕΚ 28/Α"). 

ΜΕΡΟΣ ΤΡΙΤΟ 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 

Άρθρο 24 

Κατάργηση προσωρινών θέσεων 

Οι προσωρινές θέσεις μονίμων και με σχέση ιδιωτικού 
δικαίου υπαλλήλων που υφίστανται κατά τη δημοσίευση 
του παρόντος καταργούνται, όταν κενωθούν με οποιοδή- 
ποτε τρόπο. 

Άρθρο 25 

Κατάταξη προσωπικού 

1. Οι κατά τη δημοσίευση του διατάγματος αυτού υπη- 
ρετούντες μόνιμοι υπάλληλοι συμπεριλαμβανομένων και 
όσων υπηρετούν σε προσωρινές θέσεις κατατάσσονται 
αυτοδικαίως στους προβλεπόμενους από τον οργανισμό 
αυτό αντίστοιχους κλάδους. 

2. Το προσωπικό που κατά τη δημοσίευση του διατάγ¬ 
ματος αυτού υπηρετεί σε οργανικές θέσεις ιδιωτικού δι¬ 
καίου αορίστου χρόνου παραμένει στις αντίστοιχες θέσεις 
που προβλέπονται στον παρόντα οργανισμό. 

3. Το προσωπικό που κατά τη δημοσίευση του διατάγ¬ 
ματος αυτού υπηρετεί σε προσωρινές θέσεις ιδιωτικού δι¬ 
καίου αορίστου χρόνου παραμένει στις προσωρινές αυτές 
θέσεις της αντίστοιχης ειδικότητας. 

Άρθρο 26 

Εσωτερικός Κανονισμός Λειτουργίας 

Με τον Εσωτερικό Κανονισμό Λειτουργίας που εκδίδε- 
ται σύμφωνα με τις σχετικές διατάξεις που κάθε φορά 
ισχύουν στο Ίδρυμα καθορίζονται δευτερεϋοντες και λε¬ 
πτομερειακοί κανόνες αναφορικά με την οργάνωση εργα¬ 
σίας κάθε μονάδας του, τα καθήκοντα και τις υποχρεώ¬ 
σεις του προσωπικού του, χωρίς με τον παραπάνω κανονι¬ 
σμό να θεσπίζονται κανόνες δικαίου. 

Άρθρο 27 

Καταργούμενες Διατάξεις 

Κάθε γενική ή ειδική διάταξη που αντίκειται ή ρυθμίζει 
διαφορετικά τα θέματα που διέπονται από τον Οργανισμό 
αυτό, καταργείται. 

Άρθρο 28 
Πλήρωση θέσεων 

Η πλήρωση των κενών θέσεων γίνεται σταδιακά ανά- 

λογά με τις ανάγκες του Τεχνολογικού Εκπαιδευτικού 
Ιδρύματος (Τ.Ε.Ι.) Ηπείρου και τις δυνατότητες που παρέ¬ 
χονται από τον εγκεκριμένο κάθε φορά προϋπολογισμό. 

Άρθρο 29 
Έναρξη Ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 20 Μαΐου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ ΟΙΚΟΝΟΜΙΚΟΝ 

αναςτ. μαντελης νικ. χριςτοδουλακης 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΟΝ 

ΓΕΡΑΣ. ΑΡΣΕΝΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο ΦΕΚ 35/14.3.97/τ.Α' όπου δημοσιεύτηκε το 32 
Π.Δ. με θέμα «Κοινοί κανόνες και πρότυπα για τους Οργα¬ 
νισμούς επιθεώρησης και ελέγχου πλοίων και για τις συνα¬ 
φείς δραστηριότητες των ναυτικών αρχών σύμφωνα με 
την οδηγία 94/57/ΕΚ του συμβουλίου της 22 Νοεμβρίου 
1994» γίνονται οι εξής διορθώσεις σφαλμάτων. 

Στη σελίδα 564: 

1. Στην α' στήλη: α) στον τελευταίο στίχο της πρώτης 
παραγράφου του άρθρου 1 από το εσφαλμένο «Ευρωπα- 
κών Κοινοτήτων» στο ορθό «Ευρωπαϊκών Κοινοτήτων» 

β) στον όγδοο στίχο της δεύτερης παραγράφου του 
ίδιου άρθρου από το εσφαλμένο «περιλαμβάνει» στο ορθό 
«περιλαμβάνει» 

2. Στην β' στήλη: α) στο δεύτερο στίχο της παραγράφου 
(στ) από το εσφαλμένο (ΠΑΑΖΕΟ) στο ορθό (ΠΑΑ- 
ΖΕΘ). 

β) στον δέκατο στίχο της ιδίας παραγράφου από το 
εσφαλμένο «υποχρεωτικά» στο ορθό «υποχρεωτικό». 

Στη σελίδα 565: 

1. Στην α' στήλη: α) στο δεύτερο στίχο της παραγράφου 


2(β) από το εσφαλμένο «αναγωρισμένοι» στο ορθό «ανα 
γνωρισμένοι». 

β) στην περίπτωση 2(γ) να διορθωθεί η αρίθμηση «(1)» 
στο ορθό «ι». 

2. Στην β' στήλη στον πρώτο στίχο της δεύτερης παρα¬ 
γράφου του άρθρου 5 από το εσφαλμένο «κάποιος οργανι¬ 
σμούς εγκατεστημένου», στο ορθό «κάποιους οργανι¬ 
σμούς εγκατεστημένους». 

Στη σελίδα 566: 

1. Στην α' στήλη: α) στον πρώτο στίχο της παραγράφου 
2(β) από το εσφαλμένο «δινέργεια» στο ορθό «διενέρ¬ 
γεια». 

β) στον τρίτο στίχο της ιδίας παραγράφου από το 
εσφαλμένο «λογαρισμό» στο ορθό «λογαριασμό». 

γ) στο δεύτερο στίχο της δεύτερης παραγράφου του άρ¬ 
θρου 8 από το εσφαλμένο «της» στο ορθό «την». 

δ) στο τρίτο στίχο της τρίτης παραγράφου του ίδιου άρ¬ 
θρου μεταξύ των λέξεων «όχι» και «σοβαρών» προστίθεται 
η λέξη «λόγω». 

2. Στη β' στήλη: σ) στον προτελευταίο στίχο της δεύτε¬ 
ρης παραγράφου του άρθρου 9 από το εσφαλμένο «πρα- 
γαμτοποιήθηκε» στο ορθό «πραγματοποιήθηκε». 

β) στον τρίτο στίχο της τρίτης παραγράφου του ίδιου άρ¬ 
θρου μεταξύ των λέξεων «κράτους» και «παρακολούθηση» 
προστίθεται η λέξη «μέλους». 

γ) στον πρώτο στίχο της τέταρτης παραγράφου του 
ίδιου άρθρου μεταξύ των λόξων «Ευρωπαϊκή» και «και» 
προστίθεται η λέξη «Επιτροπή». 

δ) στον πρώτο στίχο της πρώτης παραγράφου του άρ¬ 
θρου 10 από το εσφαλμένο «διαιωμάτων» στο ορθό «δικαι¬ 
ωμάτων». 

Στη σελίδα 567: 

1. Στην α' στήλη: α) στον πρώτο στίχο της περιπτώσεως 
ιι) του άρθρου 11 η λέξη «πάνω» να διαγράφει. 

β) στον τρίτο στίχο της δεύτερης παραγράφου του ίδιου 
άρθρου από το εσφαλμένο «ορό» στο ορθό «όρο» και στον 
προτελευταίο στίχο από το εσφαλμένο «Ερωπάϊκής» στο 
ορθό «Ευρωπαϊκής». 

2 Στη β' στήλη: Η αρίθμηση της τελευταίας παραγρά¬ 
φου της περίπτωσης «Α. ΓΕΝΙΚΑ» του άρθρου 13 από το 
εσφαλμένο «4» στο ορθό «6». 

Στη σελίδα 568: 

Στην α' στήλη α) στον πρώτο στίχο της στήλης από το 
εσφαλμένο «εφαρμέζει» στο ορθό «εφαρμόζει». 

β) στον τέταρτο στίχο της (ζ) περιπτώσεως από το 
εσφαλμένο «η» στο ορθό «ή». 

(Από το Υπουργείο Εμπορικής Ναυτιλίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΠΛΗΡΟΛΟΡΙΕ7. ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμιού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε 5248785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βαα. Όλγας 188, Ιο; ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 6 σελίδες 150 δρχ. 

ΤΙΜΗ ΦΥΛΛΩΝ -Από 9 μέχρι 16 σελίδες 300 δρχ. 

γφηιλρριλοΣ ΤΗΣ ΚΥΒΕΡΝΗΣΕΩΣ · Από 16 σελίδες και άνω προσαύξησε 100 δρχ ανσ 8σε/αδο η μέρους αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε εσόδου υπέρ 

ΤΑΠΕΤ 3512 

Α' (Νόμοι. Π.Δ.. Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων ΓΤ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

16.000 

50.000 

25.000 

ιο.οοο 

5.000 

10.000 

3.000 

250.000 

10.000 

2.500 δρχ. 

2.500 >■ 

500 » 

2.500 >■ 

1.250 « 

500 

250 >■ 

500 ·' 

150 >■ 

12.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 - 10.000 

* Οι συνδρομές του εσωτερικού προπληρώνονται στα Δηυοσια Ταμεια που δίδουν αποδεικτικό εισπροεης ίδιΠΛοτυποι 
το οποίο με τη φροντίδα του ενδιαφερομένου πρέπει να στέλνεται στην Υπηοεσιατου Εθνικού Τυπογραφείου ^ 

* Οι συνδοουές του εξωτερικού επιβαρύνονται πέρο των παραπάνω αναψεοομενων ποσών με το ταχυ δρουικα τέλη κα. 
μπορεί να στέλνονται με επιταγή και - ε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΗΕΤ που αντιστοιχεί σε συνδρομές, εισπράττεται στην Αθήνα σπάτε ι ουειο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουντο ποοό του ΤΑΠΕΤ μαζί με το ποσο της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αστών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ, 

* Η συνδρομή ισχύει για ένο χρόνο, που αρχίζει την 1η Ιανουάριου και λήγει την 3 ΐη Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωσε, της συνδρομής πραγματοποιείται το αργότερο μέχρι τον Μάρτιο κοθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00 έως 13.ου 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






